User:Sum rtags

དཔའ་བོ་གཙུག་ལག་ཕྲེང་བ། 1503-1565 Ives Waldo dung-dkar tshig-mdzod chen-mo (Tibetan) རབ་བྱུང་བརྒྱད་པའི་ཤིང་བྱི (༡༥༠༤)ལོར་གཉགས་ཀྱི་ཕྱོགས་ལས་བྱུང་བ་ཡབ་བླ་མ་དར་དང་། ཡུམ་ལམ་རྙེད་སྒྲོལ་མ་གཉིས་ཀྱི་སྲས་སུ་སྙེ་ཐང་དུ་སྐུ་འཁྲུངས། དགུང་ལོ་ལྔ་པར་དགེ་བསྙེན་ཆ་ལུང་པས་དཔའ་བོ་སྐུ་ཕྲེང་དང་པོ་ཆོས་དབང་ལྷུན་གྲུབ་ཀྱི་སྐུ་སྐྱེར་ངོས་འཛིན་ཞུས་ཏེ་ལྷོ་བྲག་རྒོ་བོ་དགོན་པའི་གདན་སར་སྤྱན་དྲངས། བླ་མ་རྟོགས་ལྡན་དགེ་འདུན་རྒྱ་མཚོ་དགེ་རྒན་དུ་བསྟེན་ནས་བོད་ཡིག་འབྲི་ཀློག་སོགས་ལ་སྦྱངས་བརྩོན་མཛད། དགུང་ལོ་དགུ་པ་ལ་ཀརྨ་ཞྭ་དམར་སྐུ་ཕྲེང་བཞི་པ་ཆོས་ཀྱི་གྲགས་པའི་དྲུང་ནས་དགེ་བསྙེན་དང་དགེ་ཚུལ་གྱི་སྡོམ་པ་བཞེས་པའི་མཚན་ལ་མི་ཕབ་ཆོས་ཀྱི་རྒྱ་མཚོ་ཞེས་གསོལ། ། དགུང་ལོ་བཅུ་གཉིས་པར་ཤར་དྭགས་པོ་པཎྜི་ཏ་ཆོས་རྒྱལ་བསྟན་པའི་རྒྱལ་མཚན་གྱི་དྲུང་ནས་གསང་སྔགས་གསར་རྙིང་གི་ཆོས་མང་པོ་དང་། དབུས་སྨྱོན་ཧེཿརུ (༢༡༤) ཀ་ཀུན་དགའ་བཟང་པོའི་དྲུང་ནས་ཕྱག་ཆེན་གྱི་ཁྲིད་གསན་དེ་རྗེས་ཞུ་ལུ་ལོ་ཆེན་ཆོས་སྐྱོང་བཟང་པོའི་དྲུང་ནས་དགེ་སློང་གི་སྡོམ་པ་བཞེས་དགུང་ལོ་ཉི་ཤུ་རྩ་དགུ་ལ་ཀོང་པོར་ཕེབས་སྐབས་ཟིང་པོ་འབུམ་པ་སྒང་དུ་ཀརྨ་པ་མི་བསྐྱོད་རྡོ་རྗེ་དང་མཇལ་ཏེ་ཆོས་འབྲེལ་ཞུས་ཤིང་མཚན་ལ་དཔའ་བོ་གཙུག་ལག་ཕྲེང་བ་ཞེས་གསོལ་དེ་ནས་བཟུང་མདོ་སྔགས་རིག་གནས་དང་བཅས་པའི་གསན་སྦྱོང་མང་ཆེ་བ་ཟླ་མ་འདིའི་དྲུང་དུ་མཛད་པ་དང་འབྲེལ་མཁས་པའི་དབང་པོ་དུ་མའི་ཞབས་ལ་གཏུགས་ནས་མདོ་སྔགས་དང་རིག་གནས་སྤྱི་ལ་གསན་སྦྱོང་དཔྱིས་ཕྱིན་པ་གནང་བསམ་ཁས་པའི་ཕུལ་ཏུ་ཕྱིད་དཔའ་བོ་གཙུག་ལག་ཕྲེང་བ་ཞེས་སྙན་པའི་གྲགས་པ་རབ་ཏུ་འབར་གསུང་ཆོས་ལ (སྤྱོད་འཇུག་འགྲེལ་ཆེན་)དང (རྩིས་ཀྱི་བསྟན་བཅོས།) (ཕག་མོའི་རྣམ་བཤད་ཆེན་མོ།) (གོས་བ་རིག་པའི་རྒྱུད་བཞིའི་རྣམ་བཤད།) (སྨན་དཔྱད་ཟིན་བྲིས་སྙིང་པོ་བསྡུས་པ།) (རྡོ་ཞུན་གསལ་སྒྲོན།) (རྩིས་གཞུང་རིན་ཆེན་གཏེར་མཛོད།) (ཆོས་འབྱུང་མཁས་པའི་དགའ་སྟོན་)སོགས་མང་དུ་མཆིས (ཆོས་འབྱུང་མཁས་པའི་དགའ་སྟོན་)ནི་རབ་བྱུང་དགུ་པའི་ཤིང་སྦྲུལ (༡༥༤༥)ལོར་བརྩམ་འགོ་བཙུགས་ཏེ་ལོ་ངོ་ཉི་ཤུ་རྩ་གཅིག་རིང་ཡོངས་སུ་ཆ་ཚང་བར་མཛད་ལོ་རྒྱུས་ཀྱི་དེར་ཐེར་འདི་ཤེས་བྱའི་གནས་ཀུན་ལྟ་བའི་མེ་ལོང་དང་མཚུངས་ཤིང་ལོ་རྒྱུས་ཀྱི་དཔྱད་ཡིག་ཁུངས་བཙན་ཞིག་ཏུ་སྣང་བ་བཅས་དམ་པ་འདི་ཉིད་ཀྱིས་མདོ་སྔགས་རིག་གནས་ཀྱི་མཛད་པ་རྒྱ་ཆེར་སྤེལ་མཐར་དགུ་ངལོ་དྲུག་ཅུ་རེ་གསུམ་པ་རབ་བྱུང་དགུ་པའི་མེ་སྟག (༡༥༦༦)ལོར་སྐུ་གཤེགས།

དུས་རབས་བདུན་པའི་ནང་དུ་བྱུང་བའི་བརྡ་སྤྲོད་ཀྱི་སྐོར།

༧ཐུ་མི་སམྦྷོ་ཊས་མཛད་པ། ༡ སུམ་ཅུ་པ། ༢ རྟགས་འཇུག ༣ ལུང་སྟོན་པ་སྔགས་ཀྱི་ཀློག་ཐབས། ༼ཐོན་མི་སཾ་བྷོ་ཊས་མཛད་པའི་སྔགས་ཀློག་མུན་པའི་སྒྲོན་མེ་ལ། ཡར་འབྲོག་པ་རིན་ཆེན་ཏོག་གིས་མཛད་པའི་འགྲེལ་བ་ཞིག་དང་། བོན་གྱི་མཁས་པ་རིག་འཛིན་ཀུན་གྲོལ་གྲགས་པས་མཛད་པའི་འགྲེལ་བ་ཞིག་བདག་གིས་བཀླགས་མྱོང་། ༽ ༤ ཡི་གེའི་བཤད་པ་རྣམ་པར་གསལ་བ། དུས་རབས་བརྒྱད་པའི་ནང་དུ་བྱུང་བའི་བརྡ་སྤྲོད་ཀྱི་སྐོར། ༧ ལོ་ཆེན་སྐ་བ་དཔལ་བརྩེགས་ཀྱིས་མཛད་པའི་བརྡའ་དག་གི་ལྡེ་མིག ༧ རྒྱ་གར་གྱི་སློབ་དཔོན་ཤྲཱིདྷ་རས་མཛད་ཅིང་ལོ་ཙཱ་བ་ལྕེ་ཁྱི་འབྲུག་གིས་བསྒྱུར་པའི་བསྟན་འགྱུར་ལས་བྱུང་བའི་རྣམ་དབྱེ་བརྒྱད་ཀྱི་བསྟན་དོན་ཚིག་ལེའུར་བྱས་པ། ༧ལྕེ་ཁྱི་འབྲུག་གིས་མཛད་པའི་གནས་བརྒྱད་ཆེན་པོའི་རྩ་འགྲེལ་དང་། ཡོངས་གྲགས་སུ་སྒྲ་སྦྱོར་བམ་པོ་གཉིས་པའམ་དམ་པའི་ཆོས་ལས་བྱུང་བའི་སྐད་བྱེ་བྲག་ཏུ་བཤད་པ་འབྲིང་པོ།༼ལོ་ཙཱ་བ་བློ་གྲོས་དཔལ་བཟང་པོ། བརྡ་སྤྲོད་པའི་ཁྱད་པར་རྟོགས་བྱེད།༽ དུས་རབས་དགུ་པའི་ནང་དུ་བྱུང་བའི་བརྡ་སྤྲོད་ཀྱི་སྐོར། ༧འགོས་ཆོས་གྲུབ་ཀྱིས་བསྒྱུར་པའི་ཏུན་ཧོང་གནའ་ཡིག་ལས་གསར་དུ་རྙེད་པའི་རྣམ་དབྱེ་བརྒྱད་ཀྱི་བསྟན་དོན་ཚིག་ལེའུར་བྱས་པ། དུས་རབས་བཅུ་པའི་ནང་དུ་བྱུང་བའི་བརྡ་སྤྲོད་ཀྱི་སྐོར། ༧དྲན་པ་ཡེ་ཤེས་གྲགས་པས་མཛད་པའི་སྨྲ་བའི་སྒོ་མཚོན་ཆ་ལྟ་བུ་ཞེས་བྱ་བ་དང་། སྨྲ་བའི་སྒོ་མཚོན་ཆ་ལྟ་བུ་ཞེས་བྱ་བའི་འགྲེལ་པ། དུས་རབས་བཅུ་གཅིག་པའི་ནང་དུ་བྱུང་བའི་བརྡ་སྤྲོད་ཀྱི་སྐོར། ༧རོང་ཟོམ་ཆོས་བཟང་གིས་མཛད་པའི་སྨྲ་བའི་སྒོ་མཚོན་ཆ་ལྟ་བུ་ཞེས་བྱ་བའི་འགྲེལ་པ། ༧རྔོག་ལོ་ཙཱ་བ་བློ་ལྡན་ཤེས་རབ་ཀྱིས་མཛད་པའི་དག་ཡིག་ཉེར་མཁོ་བསྡུས་པ་དང་། གཞན་རྗེས་སུ་འཛིན་པ་བཟོ་རིག་པ་ལས་གསུང་རྟེན་བོད་ཀྱི་ཡི་གེའི་ཆག་ཚད་བསྟན་པ་བློ་གསལ་ཀུན་ཏུ་དགའ་བའི་རྒྱན་དང་། བོད་ཀྱི་ཡི་གེའི་ཆག་ཚད་བསྟན་པ་མཁས་པ་སྒྲུབ་པའི་ཐབས། དུས་རབས་བཅུ་གཉིས་པའི་ནང་དུ་བྱུང་བའི་བརྡ་སྤྲོད་ཀྱི་སྐོར། ༧ས་པཎ་ཀུན་དགའ་རྒྱལ་མཚན་གྱིས་མཛད་པའི་ཡི་གེའི་སྦྱོར་བ་དང་། བྱིས་པ་བདེ་བླག་ཏུ་འཇུག་པའི་རྣམ་བཤད་དང་། དག་པར་བྱེད་པའི་སྡེབ་སྦྱོར་རིན་ཆེན་རྒྱ་མཚོ་དང་། དག་ཡིག་ཉེར་མཁོ་བསྡུས་པ་སྡེབ་སྦྱོར་ཡིད་བཞིན་ནོར་བུ། སྒྲ་ལ་འཇུག་པའི་རྣམ་བཤད་དང་། སྨྲ་སྒོའི་ས་བཅད། ༧སློབ་དཔོན་བསོད་ནམས་རྩེ་མོས་མཛད་པའི་ཡི་གེའི་བཀླག་ཐབས་བྱིས་པ་བདེ་བླག་ཏུ་འཇུག་པ་དང་། ཡི་གེའི་བཀླག་ཐབས་བྱིས་པ་བདེ་བླག་ཏུ་འཇུག་པའི་རང་འགྲེལ། ༧དབུས་པ་བློ་གསལ་གྱིས་མཛད་པའི་རྟགས་ཀྱི་འཇུག་པའི་འགྲེལ་པ་དང་། བརྡ་གསར་རྙིང་གི་རྣམ་པར་དབྱེ་བ། ༧གཡའ་བཟང་པ་མཁས་བཙུན་དབང་པོས་མཛད་པའི་ཡང་དག་ངག་གི་ཕྲེང་བ་ཐོན་མི་སམ་བྷོ་ཊའི་བླ་མའི་གསུང་ཇི་བཞིན་དཔེར་བརྗོད་མདོར་བསྡུས། དུས་རབས་བཅུ་གསུམ་པའི་ནང་དུ་བྱུང་བའི་བརྡ་སྤྲོད་ཀྱི་སྐོར། ༧དཔང་ལོ་ཙཱ་བ་བློ་གྲོས་བརྟན་པས་མཛད་པའི་ཚོགས་གསུམ་གསལ་བ་དང་། བརྡ་སྤྲོད་པའི་གཞུང་གི་སྙིང་པོ་གསལ་བ་རང་འགྲེལ་བརྡ་སྤྲོད་སྙིང་པོ་ཆེས་ཆེར་གསལ་བ་དང་བཅས་པ། དུས་རབས་བཅུ་བཞི་པའི་ནང་དུ་བྱུང་བའི་བརྡ་སྤྲོད་ཀྱི་སྐོར།

༧སྒྲ་པ་ནམ་མཁའ་བཟང་པོས་མཛད་པའི་བྱཱ་ཀ་ར་ཎའི་རྩ་བ་སུམ་ཅུ་པའི་འགྲེལ་པ་དང་། རྟགས་ཀྱི་འཇུག་པའི་འགྲེལ་པ་མཁས་པའི་རྒྱན། ༧བོ་དོང་འཇིགས་མེད་གྲགས་པས་མཛད་པའི་བོད་ཀྱི་དག་ཡིག་དང་ཡི་གེ་འབྲི་བ་སོགས་ཀྱི་གདམས་པ། དུས་རབས་བཅོ་ལྔ་པའི་ནང་དུ་བྱུང་བའི་བརྡ་སྤྲོད་ཀྱི་སྐོར།

༧པཎ་ཆེན་ཤཱཀྱ་མཆོག་ལྡན་གྱིས་མཛད་པའི་སྨྲ་བའི་སྒོ་མཚོན་ཆ་ལྟ་བུའི་བསྟན་བཅོས་ཀྱི་རྣམ་བཤད་སྨྲ་བའི་རྒྱན་དང་། བརྡའི་གནས་བྱེ་བྲག་ཏུ་རྟོགས་བྱེད་ཅེས་བྱ་བའི་ཚིག་ལེའུར་བྱས་པ། ༧ཞ་ལུ་ལོ་ཙཱ་བ་ཆོས་སྐྱོང་བཟང་པོས་མཛད་པའི་སློབ་དཔོན་ཨ་ནུས་མཛད་པའི་བོད་ཀྱི་སྐད་ཀྱི་གསུང་རབ་ལ་འཇུག་ཚུལ་སུམ་ཅུ་པའི་རྣམ་འགྲེལ་དང་། བྱཱ་ཀ་ར་ཎའི་རྟགས་ཀྱི་འཇུག་པ་རྣམ་པར་གསལ་བའི་ལེགས་བཤད་དང་། བོད་ཀྱི་བརྡའི་བསྟན་བཅོས་ལེགས་པར་བཤད་པ་རིན་པོ་ཆེའི་ཟ་མ་ཏོག་བཀོད་པ་དང་། བོད་ཀྱི་བརྡའི་བསྟན་བཅོས་ལེགས་པར་བཤད་པ་རིན་པོ་ཆེའི་ཟ་མ་ཏོག་བཀོད་པ་མཆན་བུ་ཅན། ༧སྐྱོགས་ཀྱི་དགེ་སློང་ངག་དབང་རིན་ཆེན་བཀྲ་ཤིས་ཀྱིས་མཛད་པའི་རྟགས་ཀྱི་འཇུག་པའི་འགྲེལ་པ་དང་། བོད་ཀྱི་སྐད་ལས་གསར་རྙིང་གི་བརྡའི་ཁྱད་པར་སྟོན་པ་ལེགས་པར་བཤད་པ་ལི་ཤིའི་གུར་ཁང་། ༧ཀུན་མཁྱེན་གོ་རམས་བསོད་ནམས་སེངྒེས་མཛད་པའི་རྟགས་འཇུག་གི་ཊཱིཀྐ། ༧ཤཱཀྱ་རིན་ཆེན་དྲི་མེད་ལེགས་པའི་བློ་གྲོས་ཀྱིས་མཛད་པའི་གསུང་རབ་ཀུན་ལ་ལྟ་བའི་མིག་ཏུ་གྱུར་པ་བྱཱ་ཀ་ཎའི་རྩ་བ་སུམ་ཅུ་པ་དང་རྟགས་ཀྱི་འཇུག་པའི་རྣམ་འགྲེལ་མུན་སེལ་སྒྲོན་མེ། ༧དྭགས་པོ་ངག་དབང་གྲགས་པས་མཛད་པའི་དྭགས་པོ་ངག་དབང་གྲགས་པའི་བརྡ་དག་སྨྲ་བའི་རྒྱན། དུས་རབས་བཅུ་དྲུག་པའི་ནང་དུ་བྱུང་བའི་བརྡ་སྤྲོད་ཀྱི་སྐོར།

༧ཞྭ་དམར་དཀོན་མཆོག་ཡན་ལག་གིས་མཛད་པའི་བོད་ཀྱི་བརྡའི་བསྟན་བཅོས་ལེགས་བཤད་རིན་པོ་ཆེའི་ཟ་མ་ཏོག་བཀོད་པ་ཆུང་ངུ་། ༧ཨ་མེས་ཞབས་ཀུན་དགའ་བསོད་ནམས་ཀྱིས་མཛད་པའི་ལེགས་པར་བཤད་པ་དག་ཡིག་སྦྱོར་ཚུལ་བདེ་བླག་ཏུ་རྟོགས་པར་བྱེད་པའི་ཡི་གེ་དང་། གསར་རྙིང་གི་བརྡའི་རྣམ་དབྱེ་ལེགས་པར་བཤད་པ་གསུང་རབ་ཀུན་ལ་ལྟ་བའི་སྒྲོན་མ་དང་། བོད་ཀྱི་བརྡ་ཡི་བསྟན་བཅོས་མཁས་མང་དགོངས་པའི་བཅུད་བསྡུས་གསུང་རབ་ཀུན་ལ་ལྟ་བའི་ལེགས་བཤད་མིག་དབང་རབ་གསལ་སྣང་བ། ༧ལོ་ཙཱ་བ་འགྱུར་མེད་བདེ་ཆེན་གྱིས་མཛད་པའི་སུམ་པའི་ལེགས་བཤད། ༧སྨན་ལུང་པ་བློ་མཆོག་རྡོ་རྗེས་མཛད་པའི་སུམ་རྟགས་ཀྱི་འགྲེལ་པ་ཟུང་འཇུག་སྣང་བྱེད་ཡིད་ཀྱི་ཤིང་རྟ། ༧ཟུར་མཁར་བ་བློ་གྲོས་རྒྱལ་པོའམ་ལེགས་བཤད་འཚོལ་གྱིས་མཛད་པའི་སུམ་རྟགས་ཀྱི་སྦྱར་བཤད་ཡང་དག་མཁས་པའི་དགའ་སྟོན། ༧དཔལ་ཁང་ལོ་ཙཱ་བ་ངག་དབང་ཆོས་ཀྱི་རྒྱ་མཚོའམ་དབྱངས་ཅན་སྙེམས་པའི་སྡེས་མཛད་པའི་བོད་ཀྱི་བརྡའི་བྱེ་བྲག་གསལ་བར་བྱེད་པའི་བསྟན་བཅོས་ཚིག་ལེའུར་བྱས་པ་མཁས་པའི་ངག་གི་སྒྲོན་མ་དང་། བོད་ཀྱི་བརྡའི་བྱེ་བྲག་གསལ་བར་བྱེད་པའི་བསྟན་བཅོས་ཚིག་ལེའུར་བྱས་པ་མཁས་པའི་ངག་གི་སྒྲོན་མ་ཞེས་བྱ་བ་མཆན་བུ་ཅན་དང་། བོད་ཀྱི་བརྡའི་བྱེ་བྲག་གསལ་བར་བྱེད་པའི་བསྟན་བཅོས་ངག་གི་སྒྲོན་མེའི་འགྲེལ་བ་བདུད་རྩིའི་དགའ་སྟོན། ༧དཔའ་བོ་གཙུག་ལག་ཕྲེང་བས་མཛད་པའི་ལུང་དུ་སྟོན་པ་རྟགས་ཀྱི་འཇུག་པ་ཞེས་བྱ་བའི་བསྟན་བཅོས་ཀྱི་འགྲེལ་པ་སྣང་བར་བྱེད་པའི་སྒྲོན་མེ། ༧གཏེར་ཆེན་ཤེས་རབ་འོད་ཟེར་གྱིས་མཛད་པའི་བོད་ཀྱི་བརྡ་དག་ས་མཐའི་རྣམ་དབྱེ་རབ་གསལ་སྒྲོན་མ། དུས་རབས་བཅུ་བདུན་པའི་ནང་དུ་བྱུང་བའི་བརྡ་སྤྲོད་ཀྱི་སྐོར།

༧པྲ་ཏི་རིན་ཆེན་དོན་གྲུབ་ཀྱིས་མཛད་པའི་བོད་ཀྱི་བརྡའི་བསྟན་བཅོས་སུམ་ཅུ་བ་ཞེས་བྱ་བའི་རྣམ་བཤད་ཀུན་ཏུ་བཟང་པོའི་དགོངས་པ་རབ་ཏུ་གསལ་བར་བྱེད་པའི་རྒྱན་དང་། རྟགས་ཀྱི་འཇུག་པའི་དགོངས་འགྲེལ་གསལ་བ་དང་། བོད་ཀྱི་བརྡའི་རྣམ་བཞག་ཉུང་ངུར་བསྡུས་པ་སྨྲ་བའི་སྒྲོན་མེ། ༧རྣམ་གླིང་པཎ་ཆེན་དཀོན་མཆོག་ཆོས་གྲགས་ཀྱིས་མཛད་པའི་ལུང་དུ་སྟོན་པ་སུམ་ཅུ་པ་དང་རྟགས་ཀྱི་འཇུག་པའི་རྣམ་འགྲེལ་ལེགས་བཤད་སྣང་བྱེད་ནོར་བུ། ༧ཅོ་ནེ་གྲགས་པ་བཤད་སྒྲུབ་ཀྱིས་མཛད་པའི་སུམ་ཅུ་པ་དང་རྟགས་ཀྱི་འཇུག་པའི་ཚིག་དོན་གསལ་བར་བྱེད་པའི་སྣང་བ་དང་། དག་ཡིག་ཚིག་གསལ་སྒྲོན་མེ་དང་། དག་ཡིག་བློ་གསར་གཞོན་ནུ་དགའ་བྱེད། ༧བོད་མཁས་པ་མི་ཕམ་དགེ་ལེགས་རྣམ་རྒྱལ་གྱིས་མཛད་པའི་ཐོན་མིའི་རང་ལུགས་གསེར་གྱི་ཤིང་རྟ་རྣམ་དཔྱོད་ཀྱི་ལམ་པོ་ཆེར་འདྲེན་པ། ༧འབའ་མདའ་བ་ཐུབ་བསྟན་དགེ་ལེགས་རྒྱ་མཚོས་མཛད་པའི་བོད་ཀྱི་བརྡ་དག་པའི་ཕྲད་ཀྱི་རྣམ་དབྱེ་སྟོན་པའི་བསྟན་བཅོས་སུམ་ཅུ་པའི་རྣམ་བཤད་རབ་གསལ་མེ་ལོང་། དུས་རབས་བཅོ་བརྒྱད་པའི་ནང་དུ་བྱུང་བའི་བརྡ་སྤྲོད་ཀྱི་སྐོར།

༧དབྱངས་ཅན་རོལ་པའི་འོ་མཚོས་མཛད་པའི་དག་ཡིག་མཁས་པ་དགའ་སྐྱེད། ༧ལྕང་སྐྱ་རོལ་པའི་རྡོ་རྗེས་མཛད་པའི་སུམ་ཅུ་པ་དང་རྟགས་འཇུག་གི་དོན་ཉུང་ངུར་བཤད་པ་བློ་ལྡན་དགའ་སྐྱེད་དང་། དག་ཡིག་མཁས་པའི་འབྱུང་གནས། ༧དབལ་མང་དཀོན་མཆོག་རྒྱལ་མཚན་གྱིས་མཛད་པའི་རྟགས་འཇུག་གི་དྲིས་ལན། ༧ཨ་ལག་ཤ་ངག་དབང་བསྟན་དར་གྱིས་མཛད་པའི་དག་ཡིག་གཅེས་བསྡུས་འཁྲུལ་སྤོང་ལེགས་པར་བཤད་པའི་སྐྱ་རེངས་གསར་པ་དང་། སུམ་ཅུ་པ་དང་རྟགས་འཇུག་གི་དོན་གོ་སླ་བར་བསྡུས་པའི་བཤད་པ་སྐལ་ལྡན་ཡིད་ཀྱི་པདྨ་འབྱེད་པའི་སྣང་བའི་མཛོད་དང་། ཡི་གེའི་བཤད་པ་མཁས་པའི་ཁ་རྒྱན། ༧སུམ་པ་ཡེ་ཤེས་དཔལ་འབྱོར་གྱིས་མཛད་པའི་བོད་ཡིག་ཀློག་ཚུལ་མདོར་བསྡུས་མེ་ཏོག་གསར་པའི་མྱུ་གུ་དང་། ཡི་གེའི་རྣམ་གཞག་རབ་གསལ་མེ་ལོང་ཞེས་བྱ་བ་མཆན་འགྲེལ་དང་བཅས་པ། ༧དངུལ་ཆུ་དྷརྨ་བྷ་དྲས་མཛད་པའི་ཡུལ་གངས་ཅན་གྱི་སྐད་ཀྱིས་བརྡ་སྤྲོད་པའི་བསྟན་བཅོས་སུམ་ཅུ་པ་དང་རྟགས་ཀྱི་འཇུག་པའི་རྣམ་བཤད་མཁས་མཆོག་སི་ཏུའི་ཞལ་ལུང་དང་། དབུས་གོང་དཀར་རྒྱ་མཚོའི་སྲས་ཀྱི་དྲི་ལན། སུམ་རྟགས་ཀྱི་རྣམ་བཤད་ནོར་བུ་ཀེ་ཏ་ཀའི་དོ་ཤལ་དུ་འབོད་པའི་དགག་ལན་ཚངས་པའི་ཐིག་གི་སྤུན་ཟླ་དང་། སུམ་རྟགས་ཀྱི་བསྡུས་དོན། ༧དངུལ་ཆུ་ངག་དབང་རྡོ་རྗེས་མཛད་པའི་བརྡ་གསར་རྙིང་གི་ཁྱད་པར་བསྟན་པ་གསར་བུའི་བློ་གྲོས་སྐྱེད་བྱེད། ༧ཆོས་དབྱིངས་སྟོབས་ལྡན་རྡོ་རྗེས་མཛད་པའི་མདོ་རྒྱུད་རིན་པོ་ཆེའི་མཛོད་ཀྱི་རྒྱས་འགྲེལ་ལས་སུམ་ཅུ་པ་དང་རྟགས་འཇུག ༧སི་ཏུ་ཆོས་ཀྱི་འབྱུང་གནས་ཀྱིས་མཛད་པའི་ཡུལ་གངས་ཅན་པའི་བརྡ་ཡང་དག་པར་སྦྱོར་བའི་བསྟན་བཅོས་ཀྱི་བྱེ་བྲག་སུམ་ཅུ་པ་དང་རྟགས་ཀྱི་འཇུག་པའི་གཞུང་གི་རྣམ་པར་བཤད་པ་མཁས་པའི་མགུལ་རྒྱན་མུ་ཏིག་ཕྲེང་མཛེས། ༧ཨ་ཀྱཱ་ཡོངས་འཛིན་དབྱངས་ཅན་དགའ་བའི་བློ་གྲོས་ཀྱིས་མཛད་པའི་ཞར་བྱུང་རྣམ་དབྱེ་བརྒྱད་དང་བྱ་བྱེད་ལས་སོགས་ཀྱི་ཁྱད་པར་མདོ་ཙམ་བརྗོད་པ་དང་། ཞར་བྱུང་ཡི་གེའི་ཐོབ་ཐང་ཉེར་མཁོ་རབ་གསལ་མེ་ལོང་། ༧ཨ་ཀྱཱ་སྐུ་སྐྱེ་བློ་བཟང་བསྟན་པའི་རྒྱལ་མཚན་གྱིས་མཛད་པའི་ལུང་སྟོན་པ་སུམ་ཅུ་པ་དང་རྟགས་ཀྱི་འཇུག་པའི་འགྲེལ་པ་བློ་གྲོས་པདྨོ་བདེ་བླག་ཏུ་འབྱེད་པའི་སྣང་བ། ༧བོན་གྱི་མཁས་པ་རིག་འཛིན་ཀུན་གྲོལ་གྲགས་པས་མཛད་པའི་སུམ་རྟགས་ཀྱི་འགྲེལ་པ་ཀུན་སྣང་གསལ་བའི་སྒྲོན་མེ། གངས་ཅན་བོད་ཀྱི་བརྡ་དག་ལ་ཉེ་བར་མཁོ་བའི་ཡང་འཇུག་ས་མཐའི་འཐོབ་ཚུལ་རབ་གསལ་སྒྲོན་མ། ༧གཤིན་མཁས་གྲུབ་ཀྱིས་མཛད་པའི་བརྡ་སྤྲོད་ཉི་ཤུ་བདུན་པ་རྩ་འགྲེལ། ༧སྦྲ་གསར་ཚང་གིས་མཛད་པའི་བརྡ་དག་བློ་གསལ་འཇུག་ངོགས།

དུས་རབས་བཅུ་དགུ་པའི་ནང་དུ་བྱུང་བའི་བརྡ་སྤྲོད་ཀྱི་སྐོར།

༧ཚ་སྤྲུལ་ངག་དབང་བློ་བཟང་གིས་མཛད་པའི་སུམ་ཅུ་པའི་སྙིང་པོ་ལེགས་བཤད་ལྗོན་དབང་གི་འགྲེལ་བཤད། ༧ཚོགས་ཤུལ་བླ་མ་ནོར་བུ་བསྟན་འཛིན་གྱིས་མཛད་པའི་དག་སྦྱོར་གྱི་ཡི་གེའི་དཀའ་གནས་ལ་ཅུང་ཟད་དཔྱད་པ་ཐུ་མིའི་དགོང་པར་ངེས་པའི་རྒྱན་ཕྲེང་དང་། ལས་ཀྱི་ཚིག་ཐམས་ཅད་གསལ་བར་བྱེད་པ་མཁས་པའི་མགྲིན་རྒྱན་དང་། དག་ཡིག་ནོར་ཕྲེང་ཅན་གྱི་ཡིག་སྡེབ་ཟུར་བཀོལ་ལེགས་བཤད་པདྨའི་ཕྲེང་བ་དང་། ནོར་འཕྲེང་ཅན་གྱི་ཡིག་སྡེབ་ཟུར་བཀོལ་ལེག་བཤད་པདྨའི་ཕྲེང་བ། ༧ཁུ་ནུ་བླ་མ་བསྟན་འཛིན་རྒྱལ་མཚན་གྱིས་མཛད་པའི་བོད་ཀྱི་བརྡ་སྤྲོད་པའི་བསྟན་བཅོས་ངག་སྒྲོན་གྱི་འགྲེལ་པ་ཚིག་གསལ། ༧དངུལ་ཆུ་དབྱངས་ཅན་གྲུབ་པའི་རྡོ་རྗེས་མཛད་པའི་མིང་གཅིག་དོན་མང་པོ་ལ་འཇུག་ཚུལ་བཤད་པ་བློ་གསལ་མགྲིན་རྒྱན་དང་། བོད་ཡིག་གི་གནས་དང་བྱེད་རྩོལ་ངོས་འཛིན་ཚུལ་གསར་པའི་གཏམ་གྱི་མྱུ་གུ་དང་། སུམ་ཅུ་པའི་སྙིང་པོའི་དོན་ལེགས་བཤད་ལྗོན་དབང་དང་། རྟགས་འཇུག་དཀའ་གནད་གསལ་བའི་མེ་ལོང་། ༧དཀར་ལེབས་དྲུང་ཡིག་པདྨ་རྡོ་རྗེས་མཛད་པའི་ཡུལ་གངས་ཅན་པའི་སྐད་བརྡ་སྤྲོད་པར་བྱེད་པའི་བསྟན་བཅོས་སུམ་ཅུ་པའི་སྙིང་པོ་མདོར་བསྡུས་པ་ཐུ་མིའི་དགོངས་རྒྱན་དང་། བོད་ལུགས་རྣམ་དབྱེའི་ས་བཅད་བསྡུས་པ། གཙང་ལྗོངས་པ་སྣམ་ཁམ་བྲག་མཆོག་སྤྲུལ་རིན་པོ་ཆེའི་བཀའ་ལན་གནྡྷརྦྷའི་གླིང་བུ་དང༌། ལྷན་ཅིག་དབུས་གཙང་ཁམས་གསུམ་གྱི་མཁས་པ་ཁུ་ནུ་བ་བསྟན་རྒྱན་ཅན་གྱི་རྩོད་ཡིག་ལས་འཕྲོས་པའི་སྒྲུབ་བྱེད་གསལ་པོར་སྟོན་པ་འཇིགས་མེད་ཞོ་འཐུང་རུས་པ་དང་། ངག་དབང་ཚུལ་ཁྲིམས་ཀྱི་དྲི་བ་འཕགས་ནོར་གྲངས་ལྡན་ལ་ཕྱི་ནང་རིག་གཞུང་མདོ་རྒྱུད་དཔང་པོར་བྱས་པའི་དྲིས་ལན་མཁས་པའི་མགྲིན་རྒྱན་དང་། རྟགས་ཀྱི་འཇུག་པའི་དཀའ་གནད་སྙིང་པོ་རབ་གསལ་དང་། རྟགས་འཇུག་དཀའ་གནད་སྙིང་པོ་རབ་གསལ་གྱི་འགྲེལ་པ་མཐའ་དཔྱོད་དྭངས་ཤེལ་མེ་ལོང་། ༧ཀོང་སྤྲུལ་ཡོན་ཏན་རྒྱ་མཚོས་མཛད་པའི་ཤེས་བྱའི་གཞི་མ་ཡི་གེའི་སྦྱོར་བ། ༧རྡོ་སྦིས་དགེ་བཤེས་ཤེས་རབ་རྒྱ་མཚོས་མཛད་པའི་ལུང་སྟོན་པ་སུམ་ཅུ་པའི་དགོངས་དོན་ལེགས་པར་འགྲེལ་པ་རབ་གསལ་ཟླ་ཤེལ་སྣང་བ། ༧པཎ་ཆེན་ཐུབ་བསྟན་ཆོས་ཀྱི་ཉི་མས་མཛད་པའི་སྙིགས་དུས་ཀྱི་མ་ཧཱ་པཎྜི་ཏ་དབྱངས་ཅན་གྲུབ་པའི་རྡོ་རྗེ་དཔལ་བཟང་པོའི་གསུང་རྒྱུན་ལུང་སྟོན་པ་སུམ་ཅུ་པའི་སྙིང་པོ་མདོར་བསྡུས་ལེགས་བཤད་ལྗོན་པའི་དབང་པོའི་འགྲེལ་བཤད། ༧བྲག་དཀར་སྤྲུལ་སྐུ་བློ་བཟང་དཔལ་ལྡན་གྱིས་མཛད་པའི་སུམ་ཅུ་པའི་འབྲུ་འགྲེལ་པདྨ་དཀར་པོའི་མགུལ་རྒྱན། ༧ཟུར་མང་པདྨ་རྣམ་རྒྱལ་གྱིས་མཛད་པའི་བརྡ་སྤྲོད་སུམ་ཅུ་པའི་མདོ་དོན་ཆུ་སྐྱེས་དཀར་པོའི་ཕྲེང་མཛེས། ༧གསེར་ཏོག་བློ་བཟང་ཚུལ་ཁྲིམས་རྒྱ་མཚོས་མཛད་པའི་བོད་ཀྱི་བརྡ་སྤྲོད་པ་སུམ་ཅུ་པ་དང་རྟགས་ཀྱི་འཇུག་པའི་མཆན་འགྲེལ་མདོར་བསྡུས་ཏེ་བརྗོད་པ་ངོ་མཚར་འཕྲུལ་གྱི་ལྡེའུ་མིག ༧རྗེ་དྲུང་འཕྲིན་ལས་བྱམས་པ་འབྱུང་གནས་ཀྱིས་མཛད་པའི་བསིལ་ལྡན་གངས་རིའི་ལྗོངས་ཀྱི་བརྡ་སྤྲོད་པའི་བསྟན་བཅོས་ཆེན་པོ་སུམ་ཅུ་པ་དང་རྟགས་ཀྱི་འཇུག་པའི་འགྲེལ་པ་ཉུང་བསྡུས་མ་རིག་མུན་པ་སེལ་བ་ཀུན་ཕན་ཉིན་བྱེད་གཞོན་ནུའི་འཁྲི་ཤིང་། ༧རྒྱལ་སྲས་གཞན་ཕན་མཐའ་ཡས་འོད་ཟེར་གྱིས་མཛད་པའི་སུམ་ཅུ་པ་དང་། རྟགས་ཀྱི་འཇུག་པའི་འབྲུ་འགྲེལ་འཕྲུལ་གྱི་ལྡེ་མིག ༧བོད་སྤྲུལ་མདོ་སྔགས་བསྟན་པའི་ཉི་མས་མཛད་པའི་བོད་ཀྱི་བརྡ་སྤྲོད་སུམ་ཅུ་པ་དང་རྟགས་འཇུག་ཉུང་ངུའི་ཚིག་འགྲེལ་དབྱངས་ཅན་སྒྲ་དབྱངས། ༧དབྱངས་ཅན་ངག་དབང་གིས་མཛད་པའི་སུམ་རྟགས་བཤད་སྦྱར་ལེགས་བཤད་གཅེས་བསྡུས། ༧དགེ་བཤེས་འཇིགས་མེད་དམ་ཆོས་ཀྱིས་མཛད་པའི་བོད་ཀྱི་བརྡ་ལ་བརྟེན་ནས་གསུང་རབ་ལ་འཇུག་པའི་སྒོ་ཤེས་བྱ་རབ་གསལ། ༧གསུང་རབ་རྒྱ་མཚོས་མཛད་པའི་སུམ་རྟགས་གཉིས་ཀྱི་ཚིག་དོན་མདོར་བསྡུས་དང་། དག་ཡིག་ཉེར་མཁོ་གཅེས་བསྡུས་ལེགས་བཤད་ཉི་མའི་འོད་ཟེར། ༧དཔྱི་ས་བློ་གྲོས་རྒྱ་མཚོས་མཛད་པའི་སྒྲ་རིག་ནམ་འཕང་གཅོད་བྱེད་བརྡ་དག་ཕྱེ་མ་ལེབ་ཀྱི་གཤོག་རླབས། ༼དུས་རབས་ལ་གསལ་ཁ་མེད་པའི་བརྡ་སྤྲོད་དང་དུས་རབས་ཉི་ཤུ་པའི་ནང་གི་བརྡ་སྤྲོད་སྐོར་མ་བྲིས། བརྡ་སྤྲོད་སྔ་མ་སྔ་མ་ནས་ཕྱི་མ་ཕྱི་མ་འཐུས་ཚང་རང་བཞིན་དུ་གྱུར་ཡོད་པ་སྨོས་མེད་ཡིན། བརྡ་སྤྲོད་འདི་དག་དང་དུས་རབས་ཉི་ཤུ་པའི་བརྡ་སྤྲོད་སྐོར་ཞིག་བཀླགས་རྗེས། དབང་ཅན་གྲུབ་པའི་རྡོ་རྗེས་མཛད་པའི་ལེགས་བཤད་ལྗོན་དབང་དང་། དཔའ་རིས་སངས་རྒྱས་ཀྱིས་མཛད་པའི་དག་ཡིག་རིག་པའི་གབ་པ་མངོན་ཕྱུང་གཉིས་ནི་ང་ཚོས་མ་འོངས་པར་བརྡ་སྤྲོད་གཅིག་གྱུར་རང་བཞིན་གྱི་རྨང་གཞིར་འཛིན་འོས་སྙམ་མོ།། ༽

ལོ་ཙཱ་བ་ནམ་མཁའ་བཟང་པོ། Lotsawa, Skt. locchava. Tibetan translators of the canonical texts who usually worked closely with Indian panditas. The title literally means 'bilingual' (skad gnyis smra ba) or the 'eyes of the world' ('jig rten mig) Tibetan scholar-translator Translators, Tibetan